Cuneiform Tablet OIM A22181
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na PUZUR₄-a-šùr qí-bi-ma um-ma bu-za-zu-ma a-dí-i pé-er-dí ša a-na i-a-tí ú i-šar-be-lí ta-áš-pu-ra-ni na-áš-pé-er-ta-kà al-tí-qí-ma ú a-na-ku re-ed-am ú-lá-pí-it-ma a-ṣé-er i-šar-be-lí uš-té-bi-il₅ um-ma a-na-ku-ma ú šu-ma KÙ.BABBAR ta-ḫa-ša-aḫ i-na KÙ.BABBAR-pí-a ša ra-du-im ra-de₈-e a-dí ša a-ša-at GAL sí-sí-e ša ta-áš-pu-ra-ni um-ma a-ta-ma a-wa-sá a-na 3.5 ma-na KÙ.BABBAR gám-ra-at-ma KÙ.BABBAR lá-qá-am lá ta-mu-a um-ma ší-it-ma bu-za-zu ú-lá ú-ša-áš-qal ú-lá a-kà-ba-sú-um a-bi a-ta mì-nam a-ṣé-ri-a ta-ta-na-pu-ša-am um-ma a-ta-ma šu-ma ša-ak-šu-du-um a-wa-tám ba-ab É.GAL-lim lu-ša-ak-ší-id šu-ma KÙ.BABBAR-ap-ša i ṭá-ba-tim lá-qá-am lá ta-mu-a ku-a-tí a-wa-tim ú KÙ.BABBAR le-qé a-na É.GAL-lim šé-li-ší-na um-ma a-ta-ma ša KÙ.KI mì-ma a pu-šu-ke-en₆ lá ta-dí-nu KÙ.BABBAR lu a-pu-ul-ši iš-tù u₄-mì-im ša a-pu-lu-ší-ni KÙ.BABBAR ú-kà-al-ší-ma lá-qá-am-šu lá ta-mu-a šu-ma KÙ.BABBAR-áp-ša lá ta-lá-qí ṣí-ib-tám ša ša-tim-ma lá ta-da-nam a-bi a-ta a-wa-tám ma-lá ta-le-e-ú ku-su-ud-ma i-nu-mì ṣí-ba-at-ni ni-il₅-ta-qí-ú mì-šu-um lá 8 ma-na KÙ.BABBAR ni-a-tí